RESOLUCIÓN do 3 de setembro de 2018, conxunta da Consellería de Cultura, Educación e Ordenación Universitaria e da Consellería de Economía, Emprego e Industria, pola que se modifica parcialmente a Resolución do 16 de maio de 2018 pola que se adxudican as axudas da Orde do 31 de decembro de 2017 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente polo programa operativo FSE Galicia 2014-2020, e se procede á súa convocatoria para o exercicio 2018.
Consellería de Cultura, Educación e Ordenación Universitaria — III. Outras disposicións — 18/09/2018

A Orde do 31 de decembro de 2017 (DOG núm. 26, do 6 de febreiro) establece as bases reguladoras e a convocatoria das axudas de apoio á etapa predoutoral da Consellería de Cultura, Educación e Ordenación Universitaria e da Consellería de Economía, Emprego e Industria a través da Axencia Galega de Innovación (en diante, Gain), en réxime de publicidade, obxectividade e concorrencia competitiva.
Pola Resolución do 16 de maio de 2018 (DOG núm. 101, do 29 de maio) adxudícanse as axudas ás entidades que contraten as persoas seleccionadas para unha praza do programa de apoio á etapa predoutoral que se relacionan no seu anexo III e publícanse as listas de agarda correspondentes.
Pola Resolución do conselleiro de Cultura, Educación e Ordenación Universitaria do 28 de agosto de 2018 estímase o recurso presentado por Abel Muñiz Mouro, candidato da Universidade de Santiago de Compostela á modalidade A destas axudas, contra a Resolución do 16 de maio de 2018. A estimación do recurso materialízase no cambio da puntuación final do candidato a 8,1113 puntos e a súa inclusión no posto que lle corresponde na lista de agarda desta modalidade.
No artigo 11.6 da convocatoria indícase que cada lista de agarda debe estar integrada por un número equivalente ao 50 % das axudas concedidas para cada modalidade e órgano instrutor. Como consecuencia, sae da lista de agarda da modalidade A o investigador que figuraba no último lugar.
A competencia para resolver estas axudas correspóndelles conxuntamente á persoa titular da Consellería de Cultura, Educación e Ordenación Universitaria e á persoa titular da presidencia da Gain, de acordo co artigo 12 da convocatoria.
En consecuencia, a través da Secretaría Xeral de Universidades e da Gain,
Primeiro. Como consecuencia da estimación do recurso presentado por Abel Muñiz Mouro (expediente ED481A-2018/023), candidato da USC na modalidade A destas axudas, contra a Resolución do 16 de maio de 2018, modificar a lista de agarda da modalidade A do SUG e incluílo como suplente no posto 2 que lle corresponde pola súa puntuación.
Segundo. Excluír da lista de agarda da modalidade A do SUG a solicitude de Hugo Campos Romero, candidato presentado pola USC.
Terceiro. Publicar a nova lista de espera da modalidade A do SUG destas axudas como anexo.
Cuarto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Cultura, Educación e Ordenación Universitaria, no caso de solicitudes presentadas por unha universidade do SUG, ou ante a persoa titular da presidencia da Gain nos restantes casos, no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 3 de setembro de 2018